Mantzisidor zubia

Mantzisidor zubia, Zumaiako Oikia auzoan dagoen zubi bat da, Urola ibaia zeharkatzen duena. 

 Izenak 
Oikiarrek Mantzior zubia izenez ezagutzen dute. "Oikiako zubia" edo "Yartzako zubia" ere erabiltzen da.

 Historia 
Mantzisidor familia boteretsuak eraiki zuen. 1536rako zubia jadanik bazegoen eta alboan portu txiki bat zuen. 1599ko San Bartolome eguna baino hamabost egun lehenago Mantzisidor etxeko jabea zen Mariana Aizaga Mancisidorrek zubiaren inguruko lanen azterketak onartu zituen.

 Deskribapena 
Harriz egindako zubia da. Zutabe handi bat du erdian eta bi begi alboetara. Ertzetan dauden zutabeak askoz berriagoak dira. Oinezkoentzako zubia da, gaur egun baserri bide batek zeharkatzen du. Artadi auzoa eta Oikia lotzen ditu bide horrek.

Itsasgoraren eragina zubiraino iristen da, horrela, Urola ibaian gorantz arraun eginez Zumaiatik Mantzisidor zubirarte joan daiteke.

 Irudi galeria 

 Erreferentziak 

 Kanpo estekak 

Kategoria:Gipuzkoako zubiak
Kategoria:Zumaiako eraikinak
Kategoria:Oikia
Kategoria:Zumaiako zubiak
Kategoria:Zumaiako ondarea